**În ploaia de aprilie**

*Adrian Nicula*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu o camelie în ploaia de aprilie

Te laşi să fii de ploaie înviorată

Ai crescut fireşte lângă o chilie

Mă apropii de petala înmiresmată

Pentru a-ţi fura o picătură de iubire

Tu la sărutul meu nevinovat tresari

Fruntea-ţi ridici vrei să te laşi sărutată

Deschizi pleoapele mă priveşti cu ochii mari

De parcă nu m-ai fi văzut niciodată

Iar stropii de ploaie cad peste noi în neştire

O camelie se leagănă-n ploaie şi vânt

În ploaie tu vrei să te dezlănţui vie

Dansezi printre silabe cuvânt cu cuvânt

În ploaie dansul tău devine poezie...

Adrian Nicula (2020)